ddrg/super_eurlex huggingface dataset:
Komission direktiivi 90/206/ETY, annettu 9 päivänä huhtikuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 106 , 26/04/1990 s. 0030 - 0031

Suomenk. erityispainos Alue 3 Nide 32 s. 0137

Ruotsink. erityispainos Alue 3 Nide 32 s. 0137



KOMISSION DIREKTIIVI, annettu 9 päivänä huhtikuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (90/206/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 90/110/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan kehitystä; liitteistä tehdään koonnelma komission direktiivillä 85/429/ETY(3), uutta "Avoparsiini"-antibiootin käyttötapaa on tutkittu menestyksekkäästi tietyissä jäsenvaltioissa; uusi käyttötapa olisi hyväksyttävä väliaikaisesti kansallisella tasolla, kunnes se voidaan hyväksyä koko yhteisössä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liite II tämän direktiivin liitteen mukaisesti. 2 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä huhtikuuta 1990. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 67, 15.3.1990, s. 44 (3) EYVL N:o L 245, 12.9.1985, s. 1 LIITE Lisätään direktiivissä 70/524/ETY olevaan A ryhmään "Antibiootit" 22 kohtaan 'Avoparsiini` seuraavasti: ">TAULUKON PAIKKA> "
Komission direktiivi 90/412/ETY, annettu 20 päivänä heinäkuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 209 , 08/08/1990 s. 0025 - 0026

Suomenk. erityispainos Alue 3 Nide 33 s. 0109

Ruotsink. erityispainos Alue 3 Nide 33 s. 0109



KOMISSION DIREKTIIVI, annettu 20 päivänä heinäkuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (90/412/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 90/214/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä; liitteistä tehdään koonnelma komission direktiivillä 85/429/ETY(3), lisäaineiden käyttöä on tutkittu menestyksekkäästi tietyissä jäsenvaltioissa; lisäaineiden uudet käyttötavat olisi hyväksyttävä väliaikaisesti kansallisella tasolla, kunnes ne voidaan hyväksyä yhteisön tasolla, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liite II tämän direktiivin liitteen mukaisesti. 2 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 113, 4.5.1990, s. 39 (3) EYVL N:o L 245, 12.9.1985, s. 1 LIITE Muutetaan direktiivin 70/524/ETY liite II seuraavasti: 1 lisätään A ryhmään "Antibiootit" N:o 28 kohtaan "Avilamysiini" seuraavasti: ">TAULUKON PAIKKA> " 2 Lisätään D ryhmään "Kokkidiostaatit ja muut lääkeaineet" kohdat seuraavasti: ">TAULUKON PAIKKA> "
Neuvoston direktiivi 90/398/ETY, annettu 24 päivänä heinäkuuta 1990, ilman kuljettajaa vuokrattujen ajoneuvojen käyttämisestä maanteiden tavaraliikenteessä annetun direktiivin 84/647/ETY muuttamisesta



Virallinen lehti nro L 202 , 31/07/1990 s. 0046 - 0046

Suomenk. erityispainos Alue 7 Nide 3 s. 0205

Ruotsink. erityispainos Alue 7 Nide 3 s. 0205



NEUVOSTON DIREKTIIVI, annettu 24 päivänä heinäkuuta 1990, ilman kuljettajaa vuokrattujen ajoneuvojen käyttämisestä maanteiden tavaraliikenteessä annetun direktiivin 84/647/ETY muuttamisesta (90/398/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että direktiivin 84/647/ETY () 8 artiklan nojalla neuvoston on tarkasteltava uudelleen mainitun direktiivin 3 artiklan 2 kohtaa ja 4 artiklan 2 kohtaa, joissa on rajoittavia lisäehtoja, nämä rajoittavat lisäehdot ovat johtaneet direktiivin epäyhtenäiseen soveltamiseen yhteisössä; lisäehtojen ainakin osittainen poistaminen mahdollistaisi omaan lukuunsa tai toisen lukuun toimivien liikenteenharjoittajien paremman taloushallinnon ja alentaisi näiden kustannuksia, ja mainittua direktiiviä olisi sen vuoksi muutettava, ON ANTANUT TÄMÄN DIREKTIIVIN: 1 artikla Muutetaan direktiiviä 84/647/ETY seuraavasti: 1. Korvataan direktiivin 3 artiklan 2 kohta seuraavasti: "2. Jäsenvaltiot voivat jättää 1 kohdan soveltamisalan ulkopuolelle omaan lukuun tapahtuvat kuljetukset, joihin käytettyjen ajoneuvojen suurin sallittu kokonaispaino on enemmän kuin 6 tonnia." 2. Poistetaan asetuksen 4 artiklan 2 kohta. 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 31 päivänä joulukuuta 1990 ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä heinäkuuta 1990. Neuvoston puolesta Puheenjohtaja C. MANNINO () EYVL N:o C 296, 24.11.1989, s. 7 ja EYVL N:o C 150, 19.6.1990, s. 4 () EYVL N:o C 96, 17.4.1990, s. 352 () EYVL N:o C 124, 21.5.1990, s. 20 () EYVL N:o L 335, 22.12.1984, s. 72
Komission direktiivi 90/335/ETY, annettu 7 päivänä kesäkuuta 1990, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta neljännen kerran



Virallinen lehti nro L 162 , 28/06/1990 s. 0037 - 0037

Suomenk. erityispainos Alue 3 Nide 33 s. 0012

Ruotsink. erityispainos Alue 3 Nide 33 s. 0012



KOMISSION DIREKTIIVI, annettu 7 päivänä kesäkuuta 1990, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta neljännen kerran (90/335/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(1), sellaisena kuin se on viimeksi muutettuna direktiivillä 89/365/ETY(2), ja erityisesti sen 6 artiklan, sekä katsoo, että tieteellisen ja teknisen tietämyksen kehityksen takia on tarpeen tehdä tiettyjä muutoksia direktiivin 79/117/ETY liitteeseen, tietyt väliaikaiset poikkeukset direktiivissä säädetyistä kielloista olisi kumottava, koska nykyisin on käytettävissä vaarattomampia käsittelymenetelmiä, kaikki jäsenvaltiot ovat ilmoittaneet komissiolle, etteivät ne aio käyttää eivätkä tulevaisuudessakaan aio käyttää hyväkseen näitä poikkeuksia, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 79/117/ETY liitettä seuraavasti: 1 Liitteen A osassa, "Elohopeayhdisteet": a) poistetaan 4 kohdassa "Alkyylielohopeayhdisteet" toisen sarakkeen teksti, b) korvataan 5 kohdassa "Alkoksialkyyli- ja aryylielohopeayhdisteet" toisen sarakkeen teksti tekstillä "Viljakasvien siementen käsittelyyn". 2 Liitteen B osassa, "Pysyvät orgaaniset klooriyhdisteet": a) poistetaan 1 kohdassa "Aldriini" toisen sarakkeen teksti, b) poistetaan 5 kohdassa "Endriini" toisen sarakkeen teksti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1991. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä kesäkuuta 1990. Komission puolesta Ray MAC SHARRY Komission jäsen (1) EYVL N:o L 33, 8.2.1979, s. 36 (2) EYVL N:o L 159, 10.6.1989, s. 58
Komission yhdeksäs direktiivi 90/506/ETY, annettu 26 päivänä syyskuuta 1990, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY liitteen IV muuttamisesta



Virallinen lehti nro L 282 , 13/10/1990 s. 0067 - 0068

Suomenk. erityispainos Alue 3 Nide 34 s. 0186

Ruotsink. erityispainos Alue 3 Nide 34 s. 0186



KOMISSION YHDEKSÄS DIREKTIIVI, annettu 26 päivänä syyskuuta 1990, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY liitteen IV muuttamisesta (90/506/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 90/490/ETY(2), ja erityisesti sen 13 artiklan toisen kohdan neljännen luetelmakohdan, sekä katsoo, että säännöksiä, jotka liittyvät suojatoimenpiteisiin haitallisten organismien kuten Amauromyza ja Liriomyza torjumiseksi, olisi parannettava ja erityisesti mukautettava näiden organismien nykyisen levinneisyyden mukaan, direktiivin 77/93/ETY asiaankuuluvaa liitettä on sen vuoksi muutettava, tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 77/93/ETY liitteessä IV olevan A osan 33 a) ja 33 b) kohdat seuraavalla tekstillä: ">TAULUKON PAIKKA> " 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1991 mennessä. Edellä 1 kohdan mukaisesti annetuissa säännöksissä on nimenomaan viitattava tähän direktiiviin. Jäsenvaltioiden on toimitettava komissiolle viipymättä tässä direktiivissä tarkoitetuista kysymyksistä antamansa lait, asetukset ja hallinnolliset määräykset. Komissio ilmoittaa asiasta muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä syyskuuta 1990. Komission puolesta Ray MAC SHARRY Komission jäsen (1) EYVL N:o L 26, 31.1.1977, s. 20 (2) EYVL N:o L 271, 3.10.1990, s. 28
Neuvoston direktiivi 90/488/ETY, annettu 17 päivänä syyskuuta 1990, yksinkertaisia paineastioita koskevan jäsenvaltioiden lainsäädännön yhdenmukaistamisesta annetun direktiivin 87/404/ETY muuttamisesta



Virallinen lehti nro L 270 , 02/10/1990 s. 0025 - 0025

Suomenk. erityispainos Alue 13 Nide 19 s. 0250

Ruotsink. erityispainos Alue 13 Nide 19 s. 0250



NEUVOSTON DIREKTIIVI, annettu 17 päivänä syyskuuta 1990, yksinkertaisia paineastioita koskevan jäsenvaltioiden lainsäädännön yhdenmukaistamisesta annetun direktiivin 87/404/ETY muuttamisesta (90/488/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 87/404/ETY(4) säädetään täysin sarjavalmisteisia yksinkertaisia paineastioita koskevien standardien yhdenmukaistamisesta, yhdenmukaistettujen standardien puuttuessa direktiivissä 87/404/ETY edellytetään kyseisille paineastioille EY-tyyppitarkastusta; edellä tarkoitettuja standardeja ei ole saatavissa direktiivin soveltamispäivään mennessä, direktiivissä 87/404/ETY ei säädetä siirtymäkaudesta, jonka aikana olisi sallittua saattaa markkinoille ennen sen voimaantuloa sovellettavien kansallisten säännösten mukaisesti valmistettuja paineastioita, ja valmistajien on saatava aikaa EY-tyyppitarkastusmenettelyn soveltamiseksi ja on tarpeen säätää siirtymäkausi varastoitujen painesäiliöiden markkinointia varten, ON ANTANUT TÄMÄN DIREKTIIVIN: 1 artikla Lisätään direktiivin 87/404/ETY 18 artiklan 1 kohtaan seuraava: "Jäsenvaltioiden on 1 päivään heinäkuuta 1992 asti sallittava sellaisten painesäiliöiden markkinoille saattaminen tai käyttöönotto, jotka täyttävät ennen tämän direktiivin soveltamispäivää niiden alueella voimassa olevat säännökset." 2 artikla Jäsenvaltioiden on annettava tämän direktiivin noudattamisen edellyttämät säännökset 1 päivään heinäkuuta 1991 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä syyskuuta 1990. Neuvoston puolesta Puheenjohtaja P. ROMITA (1) EYVL N:o C 13, 19.1.1990, s. 7 (2) EYVL N:o C 149, 18.6.1990, s. 145 ja 12 päivänä syyskuuta 1990 tehty päätös (3) EYVL N:o C 168, 10.7.1990, s. 2 (4) EYVL N:o L 220, 8.8.1987, s. 48
Komission direktiivi 90/623/ETY, annettu 7 päivänä marraskuuta 1990, viljakasvien siementen pitämisestä kaupan annetun neuvoston direktiivin 66/402/ETY liitteen II muuttamisesta



Virallinen lehti nro L 333 , 30/11/1990 s. 0065 - 0065

Suomenk. erityispainos Alue 3 Nide 35 s. 0165

Ruotsink. erityispainos Alue 3 Nide 35 s. 0165



KOMISSION DIREKTIIVI, annettu 7 päivänä marraskuuta 1990, viljakasvien siementen pitämisestä kaupan annetun neuvoston direktiivin 66/402/ETY liitteen II muuttamisesta (90/623/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna komission direktiivillä 89/2/ETY(2), sekä katsoo, että nykyisen tieteellisen ja teknisen tietämyksen mukaisesti, tietyillä kauran (Avena sativa) "kuorettoman" tyypin lajikkeilla olisi mahdollisesti arvoa rehuna, muita kauralajikkeita itävyydeltään vastaavien siementen tuotanto on näiden lajikkeiden osalta kuitenkin vaikeaa, direktiivillä 88/506/ETY(3) komissio päätti, että tieteellisen ja teknisen tietämyksen perusteella on tarkoituksenmukaista alentaa kauran "kuorettoman" tyypin lajikkeiden vähimmäisitävyyttä 75 prosenttiin kauralle direktiivin 66/402/ETY liitteessä II vahvistetusta 85 prosentista puhtaista siemenistä, tätä alentamista sovellettiin vain 30 päivään kesäkuuta 1990 saakka, jotta teknisiä lisätietoja näistä lajikkeista voitiin koota ja arvioida, tekniset lisätiedot ovat osoittaneet, että on tarkoituksenmukaista jatkaa alemman itävyysrajan soveltamista edelleen määräajaksi, jotta teknisiä lisätietoja näistä lajikkeista voidaan koota ja arvioida, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 66/402/ETY liitteessä II olevan 2 kohdan B alakohdan d alakohdan ilmaisu "30 päivänä kesäkuuta 1990" ilmaisulla "31 päivänä joulukuuta 1992". 2 artikla Tämä direktiivi on osoitettu kaikille jäsenvaltiolle. Tehty Brysselissä 7 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2309/66 (2) EYVL N:o L 5, 7.1.1989, s. 31 (3) EYVL N:o L 274, 6.10.1988, s. 44
Komission direktiivi 90/439/ETY, annettu 24 päivänä heinäkuuta 1990, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta



Virallinen lehti nro L 227 , 21/08/1990 s. 0033 - 0034

Suomenk. erityispainos Alue 3 Nide 33 s. 0191

Ruotsink. erityispainos Alue 3 Nide 33 s. 0191



KOMISSION DIREKTIIVI, annettu 24 päivänä heinäkuuta 1990, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (90/439/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY(1), sellaisena kuin se on viimeksi muutettuna komission direktiivillä 89/520/ETY(2), ja erityisesti sen 6 artiklan, sekä katsoo, että direktiivissä 82/471/ETY säädetään, että liitteen sisältö on mukautettava jatkuvasti vastaamaan tieteellisen ja teknisen tiedon kehitystä, kahta uutta tuotetta, joista toinen kuuluu mikro-organismiperäisten valkuaistuotteiden ja toinen aminohappojen ryhmään, koskevissa tutkimuksissa osoitetaan, että ne täyttävät direktiivissä 82/471/ETY olevat vaatimukset; tuotteiden käyttö eläinten ruokinnassa on siten aiheellista sallia tietyin edellytyksin, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 82/471/ETY liitettä tämän direktiivin liitteen mukaisesti. 2 artikla Jäsenvaltioiden on saatettava voimaan 1 artiklan noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1991. Niiden on ilmoitettava tästä komissiolle viipymättä. Ensimmäisen kohdan perusteella annetuissa säädöksissä on nimenomaisesti viitattava tähän direktiiviin. 3 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 213, 21.7.1982, s. 8 (2) EYVL N:o L 270, 19.9.1989, s. 13 LIITE 1 Lisätään 1.4 kohtaan "Alemmat sienet" seuraava tuoteryhmä ja tuote: ">TAULUKON PAIKKA> " 2 Lisätään 3.2 tuoteryhmään "Lysiini" seuraava tuote: ">TAULUKON PAIKKA> "
31991L0497R(02)

Oikaistaan neuvoston direktiivi 91/497/ETY, annettu 29 päivänä heinäkuuta 1991, terveyttä koskevista ongelmista yhteisön sisäisessä tuoreen lihan kaupassa annetun direktiivin 64/433/ETY muuttamisesta ja ajan tasalle saattamisesta direktiivin ulottamiseksi koskemaan tuoreen lihan tuotantoa ja saattamista markkinoille ja direktiivin 72/462/ETY muuttamisesta (EYVL L 268, 24.9.1991)



Virallinen lehti nro L 231 , 29/08/2001 s. 0020 - 0020
Komission direktiivi 91/188/ETY, annettu 19 päivänä maaliskuuta 1991, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta viidennen kerran



Virallinen lehti nro L 092 , 13/04/1991 s. 0042 - 0042

Suomenk. erityispainos Alue 3 Nide 37 s. 0011

Ruotsink. erityispainos Alue 3 Nide 37 s. 0011



KOMISSION DIREKTIIVI, annettu 19 päivänä maaliskuuta 1991, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta viidennen kerran (91/188/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(1), sellaisena kuin se on viimeksi muutettuna direktiivillä 90/533/ETY(2), ja erityisesti sen 6 artiklan, sekä katsoo, että tieteellisen ja teknisen tietämyksen kehitys edellyttää tiettyjen muutosten tekemistä direktiivin 79/117/ETY liitteeseen, olisi suotavaa poistaa jäljellä olevat tilapäiset poikkeukset direktiivissä säädetyistä kielloista, koska vaarattomampia käsittelyjä on nykyään tarjolla, kaikki jäsenvaltiot ovat ilmoittaneet komissiolle, etteivät ne aio käyttää hyväkseen näitä poikkeuksia, ja tämän direktiivin noudattamisen edellyttämät toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Poistetaan direktiivin 79/117/ETY liitteen A osan 2 sarakkeesta ilmaisu "Elohopeayhdisteet". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1992. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa siihen on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä maaliskuuta 1991. Komission puolesta Ray MAC SHARRY Komission jäsen (1) EYVL N:o L 33, 8.2.1979, s. 36 (2) EYVL N:o L 296, 27.10.1990, s. 63
Komission direktiivi 91/126/ETY, annettu 13 päivänä helmikuuta 1991, suurimmista sallituista haitallisten aineiden ja tuotteiden pitoisuuksista rehuissa annetun direktiivin 74/63/ETY liitteiden muuttamisesta



Virallinen lehti nro L 060 , 07/03/1991 s. 0016 - 0017

Suomenk. erityispainos Alue 3 Nide 36 s. 0195

Ruotsink. erityispainos Alue 3 Nide 36 s. 0195



KOMISSION DIREKTIIVI, annettu 13 päivänä helmikuuta 1991, suurimmista sallituista haitallisten aineiden ja tuotteiden pitoisuuksista rehuissa annetun direktiivin 74/63/ETY liitteiden muuttamisesta (91/126/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY(1), sellaisena kuin se on viimeksi muutettuna direktiivillä 87/519/ETY(2), ja erityisesti sen 7 artiklan, sekä katsoo, että direktiivissä 74/63/ETY säädetään, että liitteen sisältö on mukautettava jatkuvasti vastaamaan tieteellisen ja teknisen tiedon kehitystä, on perusteltua vähentää aflatoksiinipitoisuuksia tietyissä lypsylehmien suoraan käytettävissä rehuissa ja tiivisteissä, jotta voidaan mahdollisimman paljon rajoittaa tämän mykotoksiinin erittymistä maitoon, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 74/63/ETY liite I tämän direktiivin liitteen mukaisesti. 2 artikla Jäsenvaltioiden on saatettava voimaan 1 artiklan noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 1991 ja niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niiden liitteenä on oltava viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o L 38, 11.2.1974, s. 31 (2) EYVL N:o L 304, 27.10.1987, s. 38 LIITE Liitteessä olevassa B osassa "Tuotteet" N:o 1 kohdassa "Aflatoksiini B1": 1 Korvataan 2 sarakkeessa sanat "Suoraan käytettävät rehut" ja 3 sarakkeessa luku "0,05" seuraavasti: ">TAULUKON PAIKKA> " 2 Korvataan 2 sarakkeen "Muut tiivisteet" osalta luku "0,01" 3 sarakkeessa luvulla "0,005".